Mestská hromadná doprava v Pezinku

náhľad|Autobus linky 1 na nástupišti A zastávky Radničné námestie na Holubyho ulici v januári 2024
Mestská hromadná doprava v Pezinku (iné názvy: Autobusová mestská doprava, Mestská autobusová doprava; skrátene MHD alebo MAD) je sieť liniek mestskej hromadnej dopravy v Pezinku. Služby MHD sú poskytované len jedným dopravcom, od 8. januára 2024 dopravcom AZ–Lines.

MHD slúži nielen na zabezpečenie dopravy obyvateľov do práce, škôl a do nemocnice, ale aj na prechádzky do mesta. Od januára 2024 okrem pracovného týždňa premáva aj cez víkendy a počas sviatkov. Celkovo obsluhuje 24 zastávok.

 História 
Pôvodná mestská hromadná doprava v Pezinku premávala do decembra 2005, kedy bola nečakane zrušená a následne bola nahradená regionálnymi autobusmi dopravcu SAD Bratislava, neskôr Slovak Lines.

Do 14. novembra 2021 bola doprava po Pezinku zabezpečovaná regionálnou linkou 522. Po zmene regionálneho dopravcu v Bratislavskom samosprávnom kraji si mesto objendalo služby dopravcu Slovak Lines Express, a. s.

MHD do januára 2024 premávala iba v špičkách pracovných dní v časoch cca 5:10 – 9:00 a 13:00 – 18:45. Zabezpečovala ju len linka 5 spájajúca železničnú stanicu Pezinok, sídlisko Sever, Cajlu a Psychiatrickú nemocnicu Philippa Pinela.

 Linky (platné k 1. februáru 2026) 
V apríli 2023 začalo mesto Pezinok s prípravami nového modelu mestskej hromadnej dopravy, ktorý chcelo spustiť k 1. januáru 2024, vrátane rozšírenia počtu liniek na štyri. Začiatkom júna 2023 mesto vyhlásilo druhé kolo prípravných trhových konzultácií, pričom upravilo niektoré požiadavky. Upravené boli navrhované trasy niektorých liniek a predpokladaný ročný objem výkonov sa znížil na 112-tisíc km. Linky mali dostať označenie v rámci IDS BK číslami 522, 523 a 524. 

Dňa 21. decembra 2023 boli oficiálne zverejnené informácie o spustení troch nových liniek a vytvorení nových zastávok, ktorých je spolu 24. Nový dopravca musel predčasne začať obsluhovať pôvodnú linku prvý týždeň januára 2024, pretože pôvodnému dopravcovi skončila zmluva. Od januára 2025 pribudli tri nové zastávky – Kutuzovova, Panský chodník-Dona Sandtnera a Okružná LIDL. Trasy linky medzi Nemocnicou a Železničnou stanicou, linky na Sídlisko Muškát a linky do Kučišdorfu sa upravia a premáva 16-krát denne. Okružná linka cez Majakovského a Sídlisko Juh je rozdelená na malý (súčasný) a veľký okruh (cez novú zastávku Okružná LIDL). Od 1. februára 2026 budú obsluhovať nové linky číslo 5 a 55 trasu medzi železničnou stanicou a Grinavou.

Zoznam liniek MAD Pezinok:

 Linka 1: Železničná stanica – Radničné námestie – Trhovisko – ZŠ Kupeckého – Suvorovova – Sídlisko Sever – L. Novomeského – Dr. Bokesa – Cintorín Cajla – Zumberg – Nemocnica (pôvodná linka)

 Linka 11: Nemocnica – Zumberg – Cintorín Cajla – Dr. Bokesa – L. Novomeského – Sídlisko Sever – Suvorovova – ZŠ Kupeckého – Trhovisko – Radničné námestie – Železničná stanica (pôvodná linka)

 Linka 2: Železničná stanica – Radničné námestie – Trnavská – Šenkvická – Sídlisko Muškát – Gen. Pekníka – Amfiteáter – L. Novomeského – Dr. Bokesa – Cintorín Cajla – Zumberg – Nemocnica

 Linka 22: Nemocnica – Zumberg – Cintorín Cajla – Dr. Bokesa – L. Novomeského – Amfiteáter – Gen. Pekníka – Sídlisko Muškát – Šenkvická – Trnavská – Radničné námestie – Železničná stanica

 Linka 3: Železničná stanica – Radničné námestie – Trhovisko – ZŠ Kupeckého – Suvorovova – Sídlisko Sever – Panský chodník, Žarnovických – Kutuzovova – Nemocnica – Pod priehradou – Kučišdorfská dolina

 Linka 33: Kučišdorfská dolina – Pod priehradou – Nemocnica – Kutuzovova – Panský chodník, Žarnovických – Sídlisko Sever – Suvorovova – ZŠ Kupeckého – Trhovisko – Radničné námestie – Železničná stanica

 Linka 4: Železničná stanica – Radničné námestie – Trhovisko – ZŠ Kupeckého – Suvorovova – Sídlisko Sever – Suvorovova – ZŠ Kupeckého – Majakovského – Komenského – Komenského ZOS – Fándlyho – Jesenského – Železničná stanica

 Linka 44: Železničná stanica – Radničné námestie – Trhovisko – ZŠ Kupeckého – Suvorovova – Sídlisko Sever – Suvorovova – ZŠ Kupeckého – Majakovského – Okružná LIDL – Sídlisko Juh – Fándlyho – Jesenského – Železničná stanica

 Linka 5: Železničná stanica – Jesenského –Fándlyho – Sídlisko Juh – Kaufland – Grinava, Myslenická – Grinava, Štúrova 

 Linka 55: Grinava, Štúrova – Grinava, Myslenická – Kaufland – Sídlisko Juh – Fándlyho – Jesenského – Železničná stanica

 Vozidlá 
Do decembra 2005 premávali v pezinskej MHD autobusy Karosa C 734 a od znovuzavedenia MHD 12. decembra 2021 premávali autobusy Irisbus Crossway LE 12M. Od 8. januára 2024 sú v prevádzke tri CNG autobusy Iveco SOR IBNG 9,5. Dopravca má tiež k dispozícii záložný autobus s pohonom na dieslové palivo a v prechodnom období na konci februára 2024 pomáhal rozbehnúť pezinskú MHD aj autobus Karosa C 935 Récréo. K 1. januáru 2025 mal dopravca stále v prevádzke tri CNG autobusy Iveco SOR BNG 9,5 a tiež jeden autobus Irisbus Citelis 12M. Spolu s nimi začali v prvej polovici roka 2025 premávať aj autobusy Isuzu NovoCiti Life a Citiport.

 Tarifa 
Cestovanie mestskou hromadnou dopravou v Pezinku bolo do konca februára 2024 zadarmo. Od marca 2024 bola cena cestovného 0,50 € a celodenný cestovný lístok stál 1 €. Deti do 6 rokov a dôchodci cestovali zadarmo. Študentské cestovné, po preukázaní sa študentskou alebo ISIC kartou, bolo 0,30 €. Od 1. januára 2025 je cestovné opäť zadarmo.

 Referencie 

 Externé odkazy 
 Vyhľadávanie spojov MHD Pezinok

 Zdroj 
 https://imhd.sk/transport/doc/sk/21065/MHD-Pezinok

Pezinok
Pezinok
Kategória:Pezinok